Pierre & Chantelle se kleurvolle Winter troue - Mooi Troues
By Mooi Troues deel ons met Pierre en Chantelle se kleurvolle Winter troue, die ideale winter troue vir die moderne paartjie. Die talentvolle, trou fotograaf Mila Photography het die paartjie se spesiale dag vasgevang. Mila se werk is helder en skerp. Sy spesialiseer in natuurlike lig fotografie wat tydloos en elegant is. Met 14 jaar ondervinding in die fotografie bedryf, weet jy Mila gaan jou troue perfek vasvang.
Hulle het hul trou dekor eenvoudig gehou met donker kerse, pragtige kleurvolle blomme ontwerpe op die tafels. Dan was daar ook grys elemente wat deurgekom het in die dekor. Flower Box het die paartjie se mooi blomme en dekor behartig. As jy opsoek is na ŉ fantastiese blomme en dekor ontwerper in die Mpumalanga omgewing dan is Flower Box die opsie vir jou. Kry tonne inspirasie met die moderne, kleurvolle trou dekor.
Winter troues begin al hoe meer populêr te raak. ŉ Gesellige winter troue met kleurvolle elemente om die grys wolke te breuk. ŉ Element wat vir ons uitgestaan het was die troukoek met granate op. Granate is so mooi rooi en helder. Geniet Pierre en Chantelle se Winter troue op Mooi Troues. Lees meer oor hulle liefdesreis en troue hieronder.
Pierre het my gevra om te trou die 20ste November 2017 in die Kaap op Groot Constantia. Ons het in geloof n datum vasgemaak op ŉ venue wat nog nie gebou was nie. En het in elke besluit die Here geken en vertrou om dit wat vir ons nie finansieel moontlik was nie n realiteit te maak. Die 20 ste Julie 2019 het ons getrou op ‘n winterdag op die mooiste venue met ŉ boek vol getuienisse van die Here se goedheid tydens die onvergeetlike reis.
Ons was verloof vir bietjie meer as ŉ jaar en ŉ half (20 Nov 2017 en het 20 Julie 2019 getrou). Ons het nie ŉ trou beplanner gehad nie. Die venue was baie goed ingerig en so mooi dat ons regte net die blomme, rok en koek moes reël.
In totaal het ons 120 gaste onthaal en het baie afslag gekry op alles omrede ons in die winter getrou het. Ons het ook by ŉ nuwe venue getrou wat groot “opening specials” gehad het. Ons het baie mense gekontak en spesifiek die venue gevra vir diensverskaffers in Ermelo omgewing omrede ons van Witrivier af kom. Dit het baie gehelp om nie addisionele vervoer kostes te betaal vir die diensverskaffers nie.
Diensverskaffers vanaf Mooi Troues geboek:
Ek het my strooimeisies se rokke van Gelique gekry.
Ons het op die venue gebly en die oggend 6 uur het ek en Pierre mekaar ontmoet en om die hele venue gestap en net bietjie stil geword voor die dag begin.
Die kerk diens was baie spesiaal met my skoonpa wat die diens gelei het.
Toe ons instap vir die eerste keer as Mnr. en Mev. Janse van Rensburg op die liedjie “special star”.
Die atmosfeer by die troue was ongelooflik en ons harte was vol dankbaarheid teenoor die Here en teenoor almal wat bygedra het om ons dag spesiaal te maak.
Alles was regtig baie lekker en een van my gunsteling oomblikke was die oomblik net voor ons ringe vir mekaar moes gee, toe ek opkyk en Chantelle se gesig sien, toe kon ek net nie die trane terug hou nie.
Nog n spesiale oomblik was toe ons die dansvloer open met die liedjie “True believer” van Darius Rucker en weereens kon ek net nie die trane terug hou nie.
Fotograaf: Mila Photography
Blomme en dekor: The Flower Box
Troukoek: Lenie Fourie
Spyseniering: Smitsfield Wedding Venue
Trourok: Silver swallow design
Bruidegom pak: Neville’s Online
VORIGE ARTIKELKontemporêre Trou Inspirasie vir enige seisoen
VOLGENDE ARTIKELDigitale Onthou die Datum kaartjies